Diari Oficial de la Generalitat Valenciana


Sumari del DOGV 4259, del 29-05-2002 (2002/5619)

ACORD de 23 de maig de 2002, del Govern Valencià, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament de Costur.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   4259

Data del DOGV
:   29-05-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/5619


Data del document
:   23-05-2002

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Costur
    * administració local
    * expropiació

ACORD de 23 de maig de 2002, del Govern Valencià, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament de Costur. [2002/A5619]
  
El Govern Valencià, en la reunió del dia 23 de maig de 2002, adoptà l'acord següent:
  
L'Ajuntament de Costur, després de l'aprovació del projecte d'obres i el compliment dels requisits legals, va sol·licitar la declaració d'ocupació urgents dels béns i drets afectats per l'expedient d'expropiació forçosa per a l'execució del projecte denominat col·lector de sanejament de Las Pedrizas.
  
Esta declaració d'ocupació urgent es justifica per les raons següents:
  
L'obra del col·lector de sanejament en Las Pedrizas ha de realitzar-se amb celeritat, ja que assegurarà les condicions de connexió de les unitats d'execució previstes en el sector 1 de les normes subsidiàries, i configurarà el dit col·lector com a la xarxa primària de sanejament a executar per l'Ajuntament, la qual cosa justifica àmpliament acudir a este procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, les quals no presentaren al·legacions. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això i ateses les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Justícia i Administracions Públiques, el Govern Valencià
  
ACORDA
  
Declarar l'ocupació urgent dels béns i drets subjectes a l'expedient d'expropiació forçosa instruït per l'Ajuntament de Costur per a l'execució del projecte del col·lector de sanejament en Las Pedrizas.
  
Relació de béns afectats:
  
Propietària: senyora Amparo Gozalbo García.
  
Domicili: Plaça Major, 7, Costur .
  
Descripció de la finca: polígon 3, parcel·la 401, paratge: les Foes.
  
Superfície afectada per l'expropiació: 206 metres quadrats.
  
Superfície total de la parcel·la segons cadastre: 2.410 metres quadrats.
  
Referència cadastral: 120490000000300401UA.
  
Límits de la parcel·la cadastral: nord: parcel·la 396; est: parcel·les 404, 403 i 402; sud: parcel·la 400; oest: parcel·les 398 i 396.
  
Cultiu: fruiters de secà.
  
Classificació del sòl: rústic.
  
Supòsit expropiatori: execució del col·lector.
  
El present acord haurà de publicar-se en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant les al·legacions a l'únic efecte d'esmenar possibles errades produïdes en relacionar els béns afectats per l'ocupació urgent.
  
Este acord posa fi a la via administrativa en virtut del que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar els següents recursos:
  
a) Recurs potestatiu de reposició davant del Govern Valencià, en el termini d'un mes comptat a partir del sendemà de la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició podrà interposar-se, en el termini de dos mesos o, si és procedent, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició, no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener; i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir del sendemà de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen exercitar qualsevol altra via que estimen oportuna.
  
València, 23 de maig de 2002
  
El conseller secretari del Govern Valencià,